text: Fra købstad til bi-stader
  11 april 2012 kl. 06.46
  Vejle bliver Danmarks første bi-stadekommune. De kommende år skal der opstilles bi-stader rundt omkring i Vejles Kommunes naturområder.
  Med udnævnelsen som bi-stadekommune forpligtiger Vejle Kommune sig til at hjælpe til at kæmpe imod den alarmerede udvikling for bierne. 
  Indsatsen sker i samarbejde med Danske Biavlers Landsforening, der har taget initiativ til samarbejdet. Mange af de kommunale naturområder er ideelle levesteder for bierne. Den vilde natur er rig på variation, og der er i naturen blomstrende planter hele sæsonen og ingen sprøjtegifte.
  Gennem de seneste årtier er der i hele verden observeret en voldsom tilbagegang for både honningbierne og de vilde bier. Uddør bierne, vil konsekvenserne være katastofale. 
  Vejle Kommune er netop blevet udnævnt som Danmarks første bi-stadekommune. De kommende år skal der opstilles bi-stader rundt omkring i Vejles Kommunes naturområder.
  